2. Դիտավորյալ սպանության համար պատիժ նշանակելիս դատարանները պարտավոր են հաշվի առնել այն բոլոր հանգամանքները, որոնց առկայության պայմաններում կատարվել է հանցանքը, մեղքի ձևը, նպատակն ու շարժառիթները, եղանակն ու կատարման փուլը, հետևանքների ծանրությունը, մեղավորի գործողությունների բնույթը հանցագործությունից հետո: Ընդ որում, պետք է պարզել հանցավորի ինքնությանը վերաբերող տվյալները. նրան դրական կամ բացասական բնութագրող հատկանիշները, անցյալը, վերաբերմունքը աշխատանքի նկատմամբ, վարքագիծը կենցաղում և շրջապատում և արարքը մեղմացնող ու ծանրացնող հանգամանքները: Անհրաժեշտ է նաև հետազոտել տուժողի անձնավորությանը վերաբերող տվյալները, նրա փոխհարաբերությունները հանցավորի հետ, ինչպես նաև վարքագիծը դեպքի ժամանակ: